**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” un Ministru kabineta rīkojuma projekta “Par apropriācijas palielināšanu Veselības ministrijai”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” un MK rīkojuma projekts “Par apropriācijas palielināšanu Veselības ministrijai” izstrādāts, pamatojoties uz:  Covid-19 infekcijas izplatības seku pārvarēšanas likuma 24. un 25.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pasaules Veselības organizācija pasludināja Covid-19 uzliesmojumu par pandēmiju. Latvijas eksperti un Pasaules Veselības organizācijas speciālisti prognozēja atkārtotu Covid-19 uzliesmojumu šā gada rudenī. Pamatojoties uz Eiropas Slimību profilakses un kontroles centra informāciju par novērotām tendencēm Covid-19 pandēmijas laikā un kumulatīvās incidences rādītājiem Eiropas valstīs, tika aprēķināta epidemioloģiskās situācijas iespējamā attīstība un Veselības ministrija izstrādāja informatīvo ziņojumu “Veselības nozares kapacitātes celšana un noturības stiprināšana Covid-19 apstākļos Latvijā” (apstiprināts Ministru kabineta 2020. gada 8. decembra sēdē (TA-1738)), paredzot rīcību, ja atkārtotā Covid-19 uzliesmojuma gadījumā valstī saslimtu 0,5% iedzīvotāju (0,5% scenārijs) un kopējais saslimušo skaits būtu 10 416.  Izvērtējot epidemioloģisko situāciju, saslimstības ar Covid-19 infekciju un stacionēto Covid-19 pacientu skaitu, tika secināts, ka realitātē minētie rādītāji ir lielāki par iepriekš prognozēto (uz 2020. gada 6. decembri bija apstiprināti 21 313 Covid-19 inficēšanās gadījumi un stacionāros atradās 604 Covid-19 pacienti, no kuriem 562 bija ar vidēju slimības gaitu, 42 – smagu). Ņemot vērā minēto, kā arī Slimību profilakses un kontroles centra (turpmāk – SPKC) sniegtās prognozes stacionēto Covid-19 pacientu skaita pieaugumam, Veselības ministrija izstrādāja informatīvo ziņojumu “Veselības aprūpes kapacitātes stiprināšana Covid-19 pacientu ārstēšanas nodrošināšanai, izvēršot papildus gultas” (apstiprināts Ministru kabineta 2020. gada 8. decembra sēdē(TA-2431)). Minētajā ziņojumā tika iekļauti pasākumi, kas paredzēja stacionārajās ārstniecības iestādēs, kas veic Covid-19 pacientu ārstēšanu, nodrošināt optimālu gultu un izolācijas boksu skaitu, kā arī gultu pārprofilēšanu Covid-19 pacientu ārstēšanai, pietiekamu medicīnisko ierīču un medicīnisko iekārtu skaitu Covid-19 pacientu ārstēšanai, kā arī izveidot nodaļu Covid-19 pacientu ārstēšanai ar 15 gultām SIA “Balvu un Gulbenes slimnīcu apvienība” slimnīcā Balvos. Vienlaikus minētajā ziņojumā tika iekļauts pasākumu īstenošanai nepieciešamais finansējuma apjoms.  Monitorējot epidemioloģiskās situācijas attīstību, saslimstības ar Covid-19 infekciju un stacionēto Covid-19 pacientu skaita rādītājus, secināms, ka, neskatoties uz pieņemtajiem papilu ierobežojumiem un ieviestajiem epidemioloģiskās drošības pasākumiem, secināms, ka saslimstība ar Covid-19 infekciju un stacionēto Covid-19 pacientu skaits turpina pieaugt. Kopumā uz 2021. gada 3. janvāri ir apstiprināti 42 497 Covid-19 inficēšanās gadījumi un stacionāros minētajā datumā atrodas 1 180 Covid-19 pacienti, no kuriem 1 114 ir ar vidēju slimības gaitu, 66 – smagu. Tāpat vērā ņemams tas, ka pēdējā laikā ir novērojama tendence apstiprināto Covid-19 gadījumu un stacionēto Covid-19 pacientu skaita pieaugumam (skat.1. un 2. attēlu). Pēdējā nedēļā atklāto Covid-19 gadījumu skaits un stacionēto Covid-19 pacientu skaits, salīdzinot ar nedēļu iepriekš, attiecīgi palielinājies par 13,2% un 5,1%.  1.attēls  2.attēls  No SPKC datiem secināms, ka iepriekšējā nedēļā dienā vidēji atklāti 881 Covid-19 saslimšanas gadījums un ap 120 Covid-19 pacienti stacionēti slimnīcās.  Lai nodrošinātu neatliekamo pacientu un stacionēto Covid-19 pacientu veselības aprūpi, šobrīd Covid-19 pacienti nepieciešamās veselības aprūpes saņemšanai, atbilstoši hospitalizācijas kārtībai, tiek stacionēti 3 klīniskās universitātes slimnīcās, 7 reģionālajās slimnīcās, un 2 lokālajās daudzprofilu slimnīcās – SIA “Balvu un Gulbenes slimnīcu apvienība” slimnīcā Balvos un SIA “Dobeles un apkārtnes slimnīca”. Vienlaikus Covid-19 pacienti, kuri sākotnējo veselības aprūpi ir saņēmuši klīniskās universitātes slimnīcās, atbilstoši veselības stāvoklim ārstēšanas pabeigšanai var tik pārvesti uz trīs I līmeņa slimnīcām - SIA “Bauskas slimnīca”, SIA “Aizkraukles slimnīca” un SIA “Ludzas medicīnas centrs”, tādējādi nodrošinot klīnisko universitātes slimnīcu sniegto pakalpojumu pieejamību smagākiem Covid-19 pacientiem. Tāpat Covid-19 pacientu aprūpe tiek nodrošināta arī 6 specializētajās slimnīcās (2 specializētas traumatoloģijā, 4 – psihiatrijā). Kopumā uz 2021. gada 3. janvāra plkst.10.00 no pārprofilētajām Covid-19 ārstēšanai pieejamajām 1294 gultām Covid -19 pacientu ārstēšanai 15 stacionārajās ārstniecības iestādēs (2 klīniskās universitātes slimnīcās, 7 reģionālajās slimnīcās, 2 lokālajās slimnīcās un 3 I līmeņa slimnīcās), un specializētajās ārstniecības iestādēs, 87% ir noslogotas. VSIA “Bērnu klīniskā universitātes slimnīca” no izveidotajām 10 gultām Covid-19 pacientu ārstēšanai aizņemtas ir 5. Ņemot vērā lielo gultu noslodzi, lai nodrošinātu savlaicīgu nepieciešamās veselības aprūpes saņemšanu stacionējamiem Covid-19 pacientiem, ir uzsāktas sarunas ar Rīgas pašvaldības SIA “Rīgas 1.slimnīca” par 50 gultu ar nepieciešamo aprīkojumu izvēršanu Covid-19 pacientu ārstēšanai, kur nepieciešamos veselības aprūpes pakalpojumus ārstēšanas pabeigšanai varētu saņemt pacienti, kas sākotnējo ārstēšanu būtu saņēmuši SIA “Rīgas Austrumu klīniskā universitātes slimnīca” un VSIA “Paula Stradiņa klīniskā universitātes slimnīca”.  3.attēls  Esošā epidemioloģiskā situācija, saslimstības ar Covid-19 tendences, kā arī Slimību profilakses un kontroles sniegtās prognozes (skat. 3.attēlu) liecina, ka tuvākajā laikā nesamazināsies vai pat turpinās būtiski pieaugt stacionāros esošo Covid-19  pacientu skaits, ņemot vērā to, ka Covid-19 pacienti vidēji ārstējas ap 10 dienām un vidēji 20% procenti no saslimušajiem ar Covid-19 infekciju tiek stacionēti aptuveni 7 dienas pēc inficēšanās ar Covid-19. Minēto apliecina arī tas, ka 2021. gada 3. janvārī stacionārā atrodas 1 180 personas salīdzinot ar 2020. gada 28.decembrī, kad stacionārā atradās 1010 Covid-19 pacienti. Tādējādi tiks radīts aizvien lielāks slogs neatliekamo pacientu un Covid-19 pacientu veselības aprūpes nodrošināšanā un pieejamais gultu skaits Covid-19 pacientu ārstēšanai, kā arī citi resursi minēto pacientu ārstēšanai nepieciešamie resursi būs nepietiekami. Ņemot vērā minēto, lai nodrošinātu Covid-19 pacientu veselības aprūpi, nepieciešams veikt papildus pasākumus, tai skaitā izvērst papildu gultas Covid-19 pacientu ārstēšanai un nodrošināt stacionārās ārstniecības iestādes ar nepieciešamajām medicīniskajām iekārtām un medicīniskajām ierīcēm Covid-19 pacientu ārstēšanai, vienlaikus veicot pasākumus, lai ierobežotu infekcijas izplatīšanos.  Papildus plānotie pasākumi ir:  1. Stiprināt materiāltehnisko nodrošinājumu stacionārajās ārstniecības iestādēs, kas veic Covid-19 pacientu ārstēšanu, nodrošinot gultu pārprofilēšanu un jaunu gultu izveidošanu Covid-19 pacientu ārstēšanai.  Ņemot vērā Covid-19 saslimstības rādītājus, esošo un prognozēto stacionēto Covid-19 pacientu skaitu, kā arī iespēju Covid-19 pacientiem ārstēšanu pabeigt SIA “Dobeles un apkārtnes slimnīca” vai kādā no trijām I līmeņa slimnīcām, stacionārajām ārstniecības iestādēm, kas veic Covid-19 pacientu ārstēšanu, ir nepieciešams nodrošināt:  1) papildus gultu pārprofilēšanu Covid-19 pacientu ārstēšanai, tādējādi nodrošinot 462 Covid-19 pacientu ārstēšanai nepieciešamās gultasvietas.  2) 124 jaunu gultu, gan funkcionālo, gan intensīvās terapijas iegādi ar nepieciešamo aprīkojumu un materiāliem, tai skaitā matračiem, kas nepieciešams gan vidēji smagu, gan smagu Coid-19 pacientu ārstēšanas nodrošināšanai.  3) parenterālās barošanas iekārtu, kas nepieciešama intravenozai Covid -19 pacientu piebarošanai olbaltuma deficīta un nepietiekama proteīna uztura nodrošināšanai.  4 ) papildus aprīkojumu pacientu aprūpes un nogādāšanas uz izmeklējumiem nodrošināšanai, tai skaitā ratiņkrēslus, guļratus, dušas krēslus u.c.  5) skābekļa staciju izbūves veikšanu, lai nodrošinātu augsta spiediena skābekļa pieejamību Covid-19 pacientiem.  6) ventilācijas sistēmas pilnveidošana, lai uzlabotu gaisa apmaiņas Covid-19 pacientu nodaļās.  7) gultas veļu un iekārtām, kas nepieciešamas, lai nodrošinātu izfekciozās veļas savlaicīgu mazgāšanu, ņemot vērā straujo Covid-19 infekcijas izplatīšanos un stacionēto Covid-19 pacientu skaitu.  **Ārstniecības iestāžu papildus gultu pārprofilēšanai un jaunu gultu iegādei Covid-19 pacientu ārstēšanai, kā arī nepieciešamajam aprīkojumam Covid-19 pacientu aprūpei papildus nepieciešami 1 994 308 *euro*.**  2. Nodrošināt pietiekamu medicīnisko ierīču un medicīnisko iekārtu skaitu Covid-19 pacientu ārstēšanai  Covid-19 infekcijas galvenās klīniskās izpausmes ir drudzis, klepus un pacientiem attīstās vīrusu izcelsmes  pneimonija. Ņemot vērā minēto, lai nodrošinātu savlaicīgu Covid-19 pacientu veselības aprūpi, pieaugot minēto pacientu un pārprofilēto gultu skaitam, stacionārajām ārstniecības iestādēm, kas veic Covid-19 pacientu ārstēšanu, nepieciešams nodrošināt pietiekamā skaitā:  1) diagnostisko izmeklējumu veikšanai nepieciešamās medicīniskās iekārtas (tai skaitā, datortomogrāfijas iekārtas, portatīvā rentgena aparatūras, portatīvā elektrokardiogrāfa, portatīvā ultrasonogrāfijas ierīces, fibrobronhoskopus u.c.), kas ļautu izvērtēt minētos simptomus un lemt par atbilstošāko terapiju.  2) augstas plūsmas skābekļa terapijas nodrošināšanai nepieciešamās medicīniskās iekārtas un medicīniskās ierīces, kas ļautu sekot līdzi skābekļa piesātinājumam Covid-19 pacientiem. Augstas plūsmas skābekļa terapiju ir iespējams veikt specializētajās Covid-19 nodaļās bez nepieciešamības veikt pacienta pārvietošanu uz intensīvās terapijas gultām, kā arī minēto ierīci var lietot vidējais medicīnas personāls, kas ir būtiski nepietiekoša ārstniecības personāla apstākļos.  3) ekstrakorporālās oksigenācijas sistēmas, kas palīdz pacientiem ar akūtu elpošanas/sirds mazspēju, nodrošinot asins piesātināšanu ar skābekli. Šī metode ir īpaši svarīga, lai uzturētu pie dzīvības Covid-19 pacientus, kas daļēji vai pilnībā ir zaudējuši elpošanas funkciju. Pēc pieredzes viens pacients pavada līdz 5 nedēļām pie šī sistēmas. Nepieciešama ekstrakorporālās oksigenācijas sistēmas nomaiņa, lai pilnvērtīgi nodrošinātu veselības aprūpes pakalpojumu sniegšanu.  4) portatīvās mākslīgās plaušu ventilācijas aparatūru, kas tiek izmantota Covid-19 pacientu ārstēšanas procesā, kā arī pacientu transportēšanas laikā, un kuru pēc lietošanas nepieciešams dezinficēt un nav iespējams uzreiz lietot citam pacientam, smagu Covid-19 pacientu ārstēšanai, kā arī minētās aparatūras sastāvdaļas, kuras nepieciešams regulāri nomainīt  5) medicīniskās iekārtas, kas ļauj sekot līdzi pacienta veselības stāvokļa izmaiņām, pacientam atrodoties intensīvajā terapijā, kā iekārtas, kas ļauj sekot Covid-19 pacienta vitāliem rādītājiem, tai skaitā transportēšanas laikā uz izmeklējumiem.  6) medicīniskās iekārtas, kas nepieciešamas, lai nodrošinātu vienlaicīgu vairāku medikamentu un infūzijas šķīdumu administrēšanu Covid-19 pacientiem ar būtiskām komplikācijām, u.c., medicīniskās iekārtas un ierīces, kas nepieciešamas medikamentu ilgstošai, kalkulētai un precīzai ievadīšanai; kā arī medikamentu ordinēšana sistēmu vai medikamentu portatīvā posteni*.*  7) pacienta aktīva sildīšanas/dzesēšanas iekārtu, kas ļauj nodrošināt pacienta optimālu ķermeņa temperatūru.  8) medicīniskās ierīces, kas nepieciešamas, lai sniegtu neatliekamo medicīnisko palīdzību Covid-19 pacientiem dzīvībai bīstamās situācijās, tai skaitā videolaringoskopus sarežģītu intubāciju veikšanai, mehānisko krūšu kompresijas iekārtas, netiešās sirds masāžas dēļus.  9) augstas plūsmas nazāļo kaniļu iekārtas, lai nodrošinātu adekvātu skābekļa terapiju un nepieciešamību pēc augstas plūsmas skābekļa terapijas.  10) nieru aizstājējterapijas terapijas nodrošināšanai nepieciešamās iekārtas.  Ņemot vērā, ka Covid-19 ir infekcijas slimība, palielinoties Covid-19 stacionēto pacientu skaitam un pārprofilēto gultu skaitam būtiski nodrošināt nepieciešamo dezinfekcijas iekārtu, gan telpām, gan iekārtām, gan personālam un dezinfekcijas līdzekļu pieejamību minētajās stacionārajās ārstniecības iestādēs, tādējādi nodrošinot infekcijas izplatīšanās ierobežošanu.  **Papildus medicīnisko iekārtu, medicīnisko ierīču iegādei un to nomaiņai, kā arī dezinfekcijas līdzekļu iegādes pasākuma īstenošanai papildus nepieciešami 9 354 185 *euro*.**  3. Izveidot 50 gultas Covid-19 pacientu ārstēšanai Rīgas pašvaldības SIA “Rīgas 1.slimnīca”  Lai stiprinātu veselības aprūpes kapacitāti un nodrošinātu Covid-19 pacientu aprūpi, ir nepieciešams Covid-19 pacientu ārstēšanu veikt ārstniecības iestādēs, kas līdz šim nesniedza veselības aprūpes pakalpojumus minētajiem pacientiem, tai skaitā paredzot iespēju minētajās ārstniecības iestādēs nodrošināt augstāka līmeņa slimnīcās uzsāktās ārstēšanas pabeigšanu Covid-19 pacientiem. Apzinot slimnīcas ir ņemts vērā tas, ka Rīgas pašvaldības SIA “Rīgas 1. slimnīca” šobrīd ir ātri pielāgojama Covid-19 pacientu uzņemšanai un ārstēšanas nodrošināšanai pacientiem, kas tiktu pārvesti no SIA “Rīgas Austrumu klīniskā universitātes slimnīca” un VSIA “Paula Stradiņa klīniskā universitātes slimnīca”. Līdz ar to būtu atbalstāma nepieciešamā finansējuma piešķiršana minētajai slimnīcai nepieciešamā materiāltehniskā nodrošinājuma, kā arī medicīnisko iekārtu un ierīču iegādei, tai skaitā:  1) Covid-19 pacientu ārstēšanai aprīkotām gultām;  2) medicīniskajām iekārtām un medicīniskajām ierīcēm Covid-19 pacientu diagnostikai un ārstēšanai.  **Lai nodrošinātu iespēju papildus uzņemt Covid-19 pacientus ārstēšanas pabeigšanai Rīgas pašvaldības SIA “Rīgas 1.slimnīca” papildu nepieciešams finansējums 389 130 *euro* apmērā.**  Veicot papildus gultu pārprofilēšanu Covid-19 pacientu un hronisko pacientu ārstēšanai, kā arī nodrošinot stacionārās ārstniecības iestādes, kas veic Covid-19 pacientu ārstēšanu, ar nepieciešamo aprīkojumu minētās slimības ārstēšanai un līdzekļiem tās izplatīšanās ierobežošanai, tiks stiprinātas nozares spējas reaģēt uz apdraudējumu, kā arī nodrošināta kvalitatīvas, veselības stāvoklim atbilstošas terapijas pieejamība Covid-19 pacientiem, tādējādi veicot arī vīrusa izplatības ierobežošanu. Vienlaikus vēršam uzmanību uz to, ka šobrīd, ņemot vērā epidemioloģiskos datus, nav novērojamas situācijas stabilizācijas pazīmes, līdz ar to, iespējams, būs nepieciešami papildus pasākumi situācijas pārvaldīšanai.  **Lai nodrošinātu jaunu gultu izveidi, esošo gultu pārprofilēšanu Covid-19 pacientu ārstēšanai, atbilstošu materiāltehnisko nodrošinājumu, kā arī atbilstoša skaita medicīnisko iekārtu un ierīču pieejamību Covid-19 pacientu ārstēšanai slimnīcās un nodrošinātu ģimenes ārstu sniegto pakalpojumu pieejamību Covid-19 pacientiem sociālās aprūpes iestādēs papildus nepieciešami 11 737 623 *euro*.**  Atbilstoši šī brīža ārkārtas situācijai ir gatavas iepirkumus nodrošināt, atbilstoši sarunu procedūrai, kas atrunāta PIL 8.panta 7.daļas 3.punktā, tāpat, kur tas iespējams, plāno piemērot cenu aptaujas un atklātos konkursus. Slimnīcas  organizēs iepirkumus prioritizēti. Daļa no iepirkumiem, ņemot vērā pieejamo kapacitāti, tiks uzsākta pēc lēmuma pieņemšanas par finansējuma piešķiršanu un rīkojuma apstiprināšanas.  Ņemot vērā, ka pilnvērtīgi saistības iestādes var uzņemties pēc finansējuma piešķiršanas un iekārtu iegādi nepieciešams veikt ļoti īsos termiņos, lai nekavējoties nodrošinātu papildus gultas vietu atvēršanu, Veselības ministrija aicinās piemērot PIL 8.panta 7.daļas 3.punktā noteikto sarunu procedūru ņemot vērā, ka objektīvi apstākļi neļauj veikt atklātu konkursu vairumā iegāžu |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, SIA “Rīgas Austrumu klīniskajā universitātes slimnīca” (turpmāk - RAKUS), VSIA “Paula Stradiņa klīniskā universitātes slimnīca” (turpmāk – PSKUS), SIA “Daugavpils reģionālā slimnīca”, SIA “Jēkabpils reģionālā slimnīca”, SIA “Rēzeknes slimnīca”, SIA “Vidzemes slimnīca”, SIA “Jelgavas pilsētas slimnīca”, SIA “Ziemeļkurzemes reģionālā slimnīca”, SIA “Liepājas reģionālā slimnīca”, SIA “Bauskas slimnīca”, SIA “Ludzas medicīnas centrs”, Rīgas pašvaldības SIA “Rīgas 1.slimnīca”, SIA “Aizkraukles medicīnas centrs”, SIA “Balvu un Gulbenes slimnīcu apvienība”, SIA “Kuldīgas slimnīca”, SIA “Alūksnes slimnīca”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-  not ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmai-  ņas, salīdzi-  not ar vidēja termiņa budžeta ietvaru 2022. gadam | izmaiņas, salīdzi-  not ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi |  | 6 976 175 |  |  |  |  |  |
| 2.1. valsts pamatbudžets |  | 6 976 175 |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  | -6 976 175 |  |  |  |  |  |
| 3.1. valsts pamatbudžets |  | -6 976 175 |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  | 6 976 175 |  |  |  |  |  |
| 5. Precizēta finansiālā ietekme |  |  |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 1. MK rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Veselības ministrijai (NVD) finansējumu, kas nepārsniedz 6 976 175 *euro* (sk. anotācijas 1.pielikumu), lai nodrošinātu medicīnisko iekārtu un papildaprīkojuma iegādi.  Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumus par šā rīkojuma 1.punktā minēto līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem”, atbilstoši faktiski nepieciešamajam apmēram.  Finanšu ministrs normatīvajos aktos noteiktajā kārtībā informēs Saeimas Budžeta un finanšu (nodokļu) komisiju par šā rīkojuma 1.punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas nav iebildusi pret apropriācijas izmaiņām, veiks apropriācijas izmaiņas.  2. Atbilstoši likumam “Par valsts budžetu 2021.gadam” Veselības ministrijas budžeta programmas 33.00.00 “Veselības aprūpes nodrošināšana” apakšprogrammā 33.17.00 “Neatliekamās medicīniskās palīdzības nodrošināšana stacionārās ārstniecības iestādēs”:   |  |  | | --- | --- | | Resursi izdevumu segšanai | 384 757 636 | | Ieņēmumi no maksas pakalpojumiem un citi pašu ieņēmumi – kopā | 816 391 | | Dotācija no vispārējiem ieņēmumiem | 383 941 245 | | Vispārējā kārtībā sadalāmā dotācija no vispārējiem ieņēmumiem | 383 941 245 | | Izdevumi – kopā | 349 524 730 | | Uzturēšanas izdevumi | 349 524 730 | | Subsīdijas, dotācijas, sociālie maksājumi un kompensācijas | 349 524 730 | | Subsīdijas un dotācijas | 349 524 730 | | Finansiālā bilance | 35 232 906 | | Finansēšana | -   35 232 906 | | Akcijas un cita līdzdalība pašu kapitālā | -   35 232 906 |   MK rīkojuma projekts “Par apropriācijas palielināšanu Veselības ministrijai” paredz Finanšu ministrijai atbilstoši [Covid-19 infekcijas izplatības seku pārvarēšanas likuma](https://likumi.lv/ta/id/315287-covid-19-infekcijas-izplatibas-seku-parvaresanas-likums) [25.pantu](https://likumi.lv/ta/id/315287-covid-19-infekcijas-izplatibas-seku-parvaresanas-likums#p25) palielināt dotāciju no vispārējiem ieņēmumiem un apropriāciju Veselības ministrijas budžeta apakšprogrammā 33.17.00 "Neatliekamās medicīniskās palīdzības nodrošināšana stacionārās ārstniecības iestādēs" finansēšanas kategorijā "Akcijas un cita līdzdalība pašu kapitālā" 4 761 448 *euro* apmērā. Par minēto summu ar finanšu ieguldījumu palielināt pamatkapitālu valsts sabiedrībai ar ierobežotu atbildību “Paula Stradiņa klīniskā universitātes slimnīca”, valsts sabiedrībai ar ierobežotu atbildību “Bērnu klīniskā universitātes slimnīca” un sabiedrībai ar ierobežotu atbildību “Rīgas Austrumu klīniskā universitātes slimnīca”, lai segtu izdevumus, kas radušies medicīnisko iekārtu un papildaprīkojuma iegādei, tai skaitā:   * 1. valsts sabiedrībai ar ierobežotu atbildību “Bērnu klīniskā universitātes slimnīca” medicīnisko iekārtu un papildaprīkojuma iegādes nodrošināšanai finansējumu 4 500 *euro* apmērā, skatīt anotācijas 2.pielikumu;   2. valsts sabiedrībai ar ierobežotu atbildību “Paula Stradiņa klīniskā universitātes slimnīca” medicīnisko iekārtu un papildaprīkojuma iegādes nodrošināšanai finansējumu 1 793 053 *euro*apmērā, skatīt anotācijas 2.pielikumu;   3. sabiedrībai ar ierobežotu atbildību “Rīgas Austrumu klīniskā universitātes slimnīca” medicīnisko iekārtu un papildaprīkojuma iegādes nodrošināšanai finansējumu 2 963 895 *euro* apmērā, skatīt anotācijas 2.pielikumu.   Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu apropriācijas izmaiņām atbilstoši šā rīkojuma 1. un 2. punktam  Finanšu ministrs normatīvajos aktos noteiktajā kārtībā informēs Saeimas Budžeta un finanšu (nodokļu) komisiju par šā rīkojuma 1.punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas nav iebildusi pret apropriācijas izmaiņām, veiks apropriācijas izmaiņas.  Publisko resursu ieguldījums valsts apmaksāto veselības aprūpes pakalpojumu nodrošināšanai tiks sniegts ievērojot Eiropas Komisijas 2011.gada 20.decembra lēmuma “Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi” (2012/21/ES) nosacījumus.  Indikatīvos aprēķinos par plānotajām iegādēm (skatīt anotācijas 1. un 2.pielikumā), kur attiecīgi pēc faktiskajiem iepirkumiem un nepieciešamības var būt izdevumu pozīciju izmaiņas. Izmaiņas tiks nodrošinātas piešķirtā finansējuma ietvaros. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | MK rīkojuma projekta ““Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” izdevumi tiks veikti Veselības ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros. | | | | | | |
|  |  | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija, ārstniecības iestādes, kas veic Covid-19 pacientu ārstēšanu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministre I. Viņķele

Vīza: Valsts sekretāre D. Mūrmane-Umbraško